**Z A P I S N I K**

 sa 16. sjednice Općinskog vijeća Općine Tompojevci, održane u vijećnici Općine Tompojevci, A.G. Matoša 9, Tompojevci, dana 9. rujna 2019. godine s početkom u 16,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Zdravko Galović
4. Jelena Kovačević
5. Bernadica Sitaš
6. Damir Tkalec
7. Amalija Lovrić
8. Dejan Ljikar
9. Tomislav Panenić - stigao na 2. točku

**Odsutni:**

1. Tatjana Penavić - član vijeća ( opravdala se)

2. Ivan Štefanac - član vijeća ( opravdao se)

3. Danijel Račman - član vijeća

4. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 8 vijećnika do druge točke, a od druge točke 9 od 12 vijećnika) i da se mogu donositi pravovaljane odluke, te predlaže dnevni red:

1. Usvajanje skraćenog zapisnika s prošle sjednice Općinskog vijeća.
2. Polugodišnji izvještaj o izvršenju proračuna Općine Tompojevci za 2019. godinu.
3. Polugodišnje izvješće o radu Općinskog načelnika Općine Tompojevci za razdoblje od 1.siječnja do 30.lipnja 2019.godine
4. Statutarna odluku o izmjenama i dopunama Statuta Općine Tompojevci
5. Prijedlog Odluke o upućivanju Javnog poziva za isticanje kandidatura za članove i zamjenike članova Savjeta mladih Općine Tompojevci za mandatno razdoblje 2019.-2022. godine.
6. Prijedlog Odluke o donošenju Urbanističkog plana uređenja naselja Tompojevci.
7. Prijedlog Odluke o određivanju pravnih osoba od interesa za sustav CZ Općine Tompojevci.
8. Prijedlog odluke o davanju prethodne suglasnosti na Opće uvjete obavljanja usluge ukopa na grobljima na području Općine Tompojevci.
9. Prijedlog odluke o davanju prethodne suglasnosti na Opće uvjete obavljanja dimnjačarskih poslova.
10. Suglasnost Općinskog vijeća Općine Tompojevci za zaključivanje aneksa ugovora o dugogodišnjem zakupu i ugovora o privremenom korištenju poljoprivrednog zemljišta u vlasništvu Republike Hrvatske na području Općine Tompojevci.

11. Razno.

Dnevni red jednoglasno prihvaćen ( 8 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 8 glasova „ZA“).**

**Točka 2.**

*Prijedlog Odluke o usvajanju polugodišnjeg izvještaja o izvršenju proračuna Općine Tompojevci za 2019. godinu*

Pr**e**dsjednik Općinskog vijeća daje riječ Mariji Filipović.

*Marija Filipović* - po odluci o polugodišnjem izvještaju o izvršenju proračuna za 2019. godinu ostvareni su prihodi u iznosu od 2.830.653,62 kn, dok su rashodi ostvareni u iznosu od 3.060.520,98 kn. Vidljivo je da su rashodi veći u odnosu na prihode i to za 229.867,36 kn, te je taj manjak pokriven iz viška prihoda prenesenih iz prethodnih godina. Preostali višak prihoa iznosi 3.019.749,50 kn, koji je raspoloživ za buduće poslovanje.

Odluka o izvršenju proračuna sastoji se od općeg dijela prihoda i rashoda koji su razvrstani po ekonomskoj klasifikaciji, po izvorima financiranja, funkcijskoj klasifikaciji i posebnog dijela koji je tekstualno opisan po razdjelima, programima i aktivnostima s ciljevima i pokazateljima uspješnosti.

Općinsko vijeće je (bez rasprave) jednoglasno sa 9 glasova „ZA“ donijelo:

**Odluku o usvajanju polugodišnjeg izvještaja o izvršenju proračuna**

 **Općine Tompojevci za 2019. godinu**

**Točka 3.**

*Polugodišnje izvješće o radu Općinskog načelnika Općine Tompojevci za razdoblje*

 *od 1.siječnja do 30.lipnja 2019.godine*

Pr**e**dsjednik Općinskog vijeća daje riječ Općinskom načelniku.

*Općinski načelnik -*  izrazio sućut Tomislavu Paneniću zbog gubitka šogora, u svoje ime i u ime svih nazočnih, te mu zahvalio što je došao na sjednicu. Potom je podnio izvješće o dosadašnjem radu ( za period od 01.01 – 30.06.2019.) i o poduzetim aktivnostima (po područjima navedenim u izvješću).

Općinsko vijeće je (bez rasprave) jednoglasno sa 9 glasova „ZA“ , donijelo:

**Odluku o prihvaćanju izvješća o radu Općinskog načelnika Općine Tompojevci za razdoblje**

 **od 1.siječnja do 30.lipnja 2019.godine**

**Točka 4.**

*Statutarna odluku o izmjenama i dopunama Statuta Općine Tompojevci*

Pr**e**dsjednik Općinskog vijeća daje riječ Kati Cvitković.

Kata Cvitković - zbog preseljenja Općinske uprave na novu lokaciju, potrebno je u Statutu promijeniti adresu sjedišta Općine Tompojevci.

Općinsko vijeće je (bez rasprave) jednoglasno sa 9 glasova „ZA“ , donijelo:

**Statutarna odluku o izmjenama i dopunama Statuta Općine Tompojevci**

**Točka 5.**

Prijedlog Odluke o upućivanju Javnog poziva za isticanje kandidatura za članove i zamjenike članova Savjeta mladih Općine Tompojevci za mandatno razdoblje 2019.-2022. godine

Pr**e**dsjednik Općinskog vijeća daje riječ Kati Cvitković

Kata Cvitković - Budući da Savjetu mladih ističe mandat koncem godine, potrebno je poduzeti radnje u vezi raspisivanja novog javnog poziva za isticanje kandidatura za članove i zamjenike članova Savjeta mladih Općine Tompojevci za mandatno razdoblje 2019.-2022. godine. Sadašnji saziv Savjeta mladih održao je samo jednu sjednicu i nisu imali nikakvih aktivnosti u protekle tri godine mandata.

Otvorena rasprava.

*Damir Tkalec* - da li moramo imati Savjet mladih ili ne?

*Kata Cvitković* - Zakonom i Odlukom Općine Tompojevci je propisano osnivanje, njihov djelokrug, postupak izbora članova i zamjenika članova Savjeta mladih, te druga pitanja od značaja za rad Savjeta mladih.

Otvorena rasprava.

*Tomislav Panenić* - depresija se vidi i kod mladih, moramo ih potaknuti da se aktivno uključe i počnu funkcionirati.

*Zdravko Galović* - poznata je situacija, nema interesa kod mladih, moramo potaknuti naše mlade i poziva načelnika da sazove mlade na jednu tribinu.

Općinski načelnik - navodi tko se sve može prijaviti na javni poziv i predložiti kandidate za članove Savjeta mladih, a Kata Cvitković pojašnjava ulogu Savjeta mladih kao savjetodavnog tijela Općine Tompojevci.

*Amalija Lovrić* - Zdravko i Tomislav misle da bez pogurivanja mladih neće se ni javiti na natječaj.

Općinsko vijeće je jednoglasno sa 9 glasova „ZA“ donijelo:

**Odluku o upućivanju Javnog poziva za isticanje kandidatura za članove i zamjenike članova Savjeta mladih Općine Tompojevci za mandatno razdoblje 2019.-2022. godine**

**Točka 6.**

*Prijedlog Odluke o donošenju Urbanističkog plana uređenja naselja Tompojevci*

Pr**e**dsjednik Općinskog vijeća daje riječ Kati Cvitković

*Kata Cvitković* - Općinsko vijeće je u rujnu 2018. godine. donijelo Odluku o izradi Urbanističkog plana uređenja naselja Tompojevci. Izrađivač navedenog plana je Zavod za prostorno planiranje iz Osijeka. Prema mišljenju Službe za prostorno planiranje, gradnju i zaštitu okoliša, Odsjeka za zaštitu okoliša i prirode Vukovarsko-srijemske županije nije bilo potrebno provoditi postupak strateške procjene utjecaja na okoliš. Općinski načelnik je 20. svibnja 2019. god. donio je Zaključak o utvrđivanju Prijedloga Urbanističkog plana uređenja naselja Tompojevci za javnu raspravu. Općina je objavila poziv za javnu raspravu, na mrežnim stranicama Općine Tompojevci ([www.opcina-tompojevci.hr](http://www.opcina-tompojevci.hr)) i Ministarstva graditeljstva i prostornog uređenja ([www.mgipu.hr](http://www.mgipu.hr)) dana 23. svibnja 2019. te u dnevnom tisku - „Glas Slavonije“. Javni uvid je trajao od 31. svibnja do 29. lipnja 2019. godine, dok je javno izlaganje održano 6. lipnja 2019. godine.

 U roku do zaključivanja javne rasprave pristiglo je 12 očitovanja. O navedenim očitovanjima tijekom javnog uvida i javne rasprave očitovao se izrađivač Plana Izvješćem, u za to zakonom propisanom roku. Zaključkom Općinskog načelnika od 30. kolovoza 2019. godine, utvrđen je konačni prijedlog Plana odnosno njegove provedbene odredbe, sadržane su u cijelosti u prijedlogu Odluke o donošenju Urbanističkog plana uređenja naselja Tompojevci.

Ovim Urbanističkim planom uređenja naselja Tompojevci, stvorene su prostorne i planske pretpostavki za realizaciju novih zahvata u prostoru, te osiguranja daljnjeg kvalitetnog prostornog razvoja i uređenja centralnog naselja.

Općinsko vijeće je (bez rasprave) jednoglasno sa 9 glasova „ZA“ donijelo:

**Odluku o donošenju Urbanističkog plana uređenja naselja Tompojevci**

**Točka 7.**

*Prijedlog Odluke o određivanju pravnih osoba od interesa za sustav CZ Općine Tompojevci*

Pr**e**dsjednik Općinskog vijeća daje riječ Kristini Kujundžić.

*Kristina Kujundžić* - pravne osobe od interesa za sustav civilne zaštite su dio operativnih snaga CZ koje sudjeluju u otklanjanju posljedica katastrofa i velikih nesreća i donosi se na temelju Zakona o sustavu CZ te u skladu s Procjenom rizika od velikih nesreća i Planom djelovanja CZ na području Općine Tompojevci. Na području Općine Tompojevci nema pravnih osoba od interesa za sustav CZ , a na nacrt ove odluke prethodnu suglasnost dalo je i Ravnateljstvo Civilne zaštite.

Općinsko vijeće je (bez rasprave) jednoglasno sa 9 glasova „ZA“ donijelo:

**Odluku o određivanju pravnih osoba od interesa za sustav CZ Općine Tompojevci**

**Točka 8.**

*Prijedlog odluke o davanju prethodne suglasnosti na Opće uvjete obavljanja usluge ukopa na grobljima na području Općine Tompojevci*

Pr**e**dsjednik Općinskog vijeća daje riječ Kati Cvitković

*Kata Cvitković -* Isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti donosi opće uvjete isporuke komunalne usluge sukladno članku 30. Zakona o komunalnom gospodarstvu. Općim uvjetima utvrđuju se uvjeti pružanja usluge, prava i obveze isporučitelja i korisnika komunalne usluge, te način plaćanja isporučene usluge, a isporučitelj komunalne usluge ih donosi uz prethodnu suglasnost predstavničkog tijela jedinice lokalne samouprave. Poduzeće EKO JANKOVCI d.o.o. iz Starih Jankovaca obavlja uslužnu komunalnu djelatnost ukopa pokojnika na području naše općine, te je sukladno navedenom Zakonu dostavilo Opće uvijete na prethodnu suglasnost.

Otvorena rasprava.

*Općinski načelnik* - Eko Jankovci ima problema s kapacitetima djelatnika za ovu uslugu, te pojašnjava s kakvim smo se sve situacijama susretali u proteklom razdoblju. U raspravu su se uključili i vijećnici rekavši da Eko Jankovci mora postupati u skladu s potpisanim ugovorom.

Općinsko vijeće je jednoglasno sa 9 glasova „ZA“ donijelo:

**Odluku o davanju prethodne suglasnosti na Opće uvjete obavljanja usluge ukopa na grobljima na području Općine Tompojevci**

**Točka 9.**

*Prijedlog odluke o davanju prethodne suglasnosti na Opće uvjete obavljanja dimnjačarskih poslova*

Pr**e**dsjednik Općinskog vijeća daje riječ Kati Cvitković

*Kata Cvitković -* Eko dim iz Vinkovaca obavlja dimnjačarske poslove na području Općine Tompojevci, te je sukladno Zakonu o komunalnom gospodarstvu dostavio Opće uvjete na prethodnu suglasnost Općinskom vijeću.

Općinsko vijeće je (bez rasprave) jednoglasno sa 9 glasova „ZA“ donijelo:

**Odluku o davanju prethodne suglasnosti na Opće uvjete obavljanja dimnjačarskih poslova**

**Točka 10.**

*Suglasnost Općinskog vijeća Općine Tompojevci za zaključivanje aneksa ugovora o dugogodišnjem zakupu i ugovora o privremenom korištenju poljoprivrednog zemljišta u vlasništvu Republike Hrvatske na području Općine Tompojevci*

Nakon uvodnog obrazloženja Općinskog načelnika i kratke rasprave u koju su se uključili vijećnici, nazočni djelatnici i Općinski načelnik, na prijedlog predsjednika Općinskog vijeća, koji je jednoglasno prihvaćen, ova točka je povučena s dnevnog reda dok se ne usuglase klubovi vijećnika, a rok je do sljedeće sjednice.

**Točka 11.**

*Razno*

Pod ovom točkom dnevnog reda vijećnici su postavljali pitanja u vezi plaćanja troškova pogreba osoba, ukoliko to rodbina nije u mogućnosti, tko u tom slučaju odabire pogrebno poduzeće, te iznosili problem paljenja lišća od strane građana, neodgovorno ponašanje građana ispred trgovine, neprimjereno korištenje prostora kluba u Mikluševcima potreba rezanja grana u Vukovarskoj ulici koje smetaju prometu, problem pražnjenja kontejnera u reciklažnom dvorištu, o potrebi saniranja stočnog groblja na Bililu. Nadalje, što će biti sa zemljom koja se nalazi na groblju u Berku i što je s natječajem za komunalnog redara.

Odgovori i prijedlozi: troškove sahrane za socijalu plaća Općina, obaviti razgovor s vlasnikom trgovine i nogometnim klubom u Mikluševcima, riješiti problem ometanja prometa, uputiti dopis Komunalcu, obavijestiti građane o mogućnostima odvoza uginulih životinja, omogućiti odlaganje animalnog otpada (putem kontejnera), ponoviti natječaj za komunalnog i poljoprivrednog redara. Zemlja sa groblja će se iskoristiti za ravnanje terena i nasipanje bankina.

Zapisnik vodila Predsjednik Općinskog vijeća

Kata Cvitković Dubravko Martić

dio točke 11.

Kristina Kujundžić